અષાઢી બીજે રાજ્યના 33 જિલ્લામાં 164 રથયાત્રા, શોભાયાત્રા યોજાશે. રાજ્યના ઉચ્ચ પોલીસ અધિકારીઓ સાથે મિટિંગ કરી ગૃહ રાજ્ય મંત્રી પ્રદિપસિંહ જાડેજાએ કાયદો-વ્યવસ્થા જળવાઈ રહે અને લોકો મુક્ત મને આ પર્વમાં ભાગીદાર થઈ શકે તે માટે પોલીસ કામગીરીની સમીક્ષા કરી હતી. રાજ્યના ૧૫ જિલ્લામાં ૧૮ રથયાત્રા સંવેદનશીલ છે. રાજ્યના એક લાખ પોલીસકર્મીઓ ઉપરાંત અર્ધલશ્કરી દળો, SRP, હોમગાર્ડ મળી દોઢ લાખ સુરક્ષા કર્મચારી આગામી શનિવાર, અષાઢી બીજે સ્ટેન્ડ-ટુ રહેશે. રાજ્યમાં SRPની કૂમક સ્ટેન્ડ બાય તરીકે તહેનાત કરાઈ છે જે જરૂર જણાય ત્યાં DGP શિવાનંદ ઝા ડીપ્લોય કરશે.